ALGTEKST-TERVIKTEKST

Kinnitatud rektori 22.03.2022 käskkirjaga nr 22

CERT operatsioonide keskuse moodustamine

Tuginedes põhikirja § 11 punktile 1:

1. Moodustan CERT operatsioonide keskuse (*Computer Emergency Response Team*, edaspidi *keskus*) järgmises koosseisus:
   1. Toomas Lepik – CERT operatsioonide keskuse juht;
   2. Rain Ottis – küberkriminalistika ja küberjulgeoleku keskuse juht;
   3. Risto Vaarandi – küberkriminalistika ja küberjulgeoleku keskuse vanemteadur;
   4. Lauri Anton – infotehnoloogia teaduskonna IT juht ja HPC keskuse juht;
   5. Raul Hanson – IT osakonna juhataja;
   6. Edgars Žigurs – IT osakonna taristu talituse juhataja;
   7. Jori Laaksonen – serverlahenduste arhitekt;
   8. Märt Võhni – infoturbe peaspetsialist;
   9. Päiv Annus – infoturbe spetsialist;
   10. Henri Schasmin – isikuandmete ja riigisaladuse kaitset korraldav isik.
2. Keskuse eesmärgiks on:
   1. turvalise, usaldusväärse ja ohutu digitaalse infrastruktuuri pakkumine ülikoolis, et saavutada teadus- ja õppetöö eesmärkide täitmine;
   2. kaitsta ülikooli infovara, sh üliõpilaste, töötajate ja erinevate uurimisgruppide andmeid küberintsidentide võimalike tagajärgede eest;
   3. anda akadeemilistele töötajatele ja üliõpilastele võimalus tegeleda süvitsi küberturvalisuse teemadega.
3. Keskus:
   1. seirab arvutivõrku, uurib ja lahendab küberkaitsega seotud probleeme, jagab informatsiooni ning teavitab erinevatest turvaohtudest;
   2. tuvastab ja täpsustab infoturbe probleeme;
   3. teeb koostööd CERT organisatsioonidega nii Eestis kui välismaal;
   4. edendab küberturbealase teadus- ja arendustööga tegelemist;
   5. pakub üliõpilastele praktilisi kogemusi küberkaitsest;
   6. järgib oma tegevuses andmete töötlemise ja kaitse põhimõtteid, tagamaks seadusest jt õigusaktidest tulenevate nõuete täitmine, konsulteerides teiste asjaomaste ülikooli töötajatega.
4. Keskusel on õigus:
   1. rakendada ülikooli infovara kaitseks erinevaid turvameetmeid ülikooli kõikides asukohtades (sh nii füüsilised kui ka virtuaalsed asukohad) küberturvalisuse ja julgeoleku tagamiseks;
   2. kaasata keskuse töösse isikuid ja asutusi, kes aitavad kaasa keskuse eesmärkide saavutamisele.
5. Keskus on moodustatud tähtajatult ja jätkab 18.03.2019 käskkirjaga nr 1-8/15 moodustatud CERT operatsioonide keskuse tööd.
6. Tunnistan kehtetuks 18.03.2019 käskkirja nr 15 „CERT operatsioonide keskuse moodustamine“.